 Majiro War rasmi ah oo ka soo baxay Xukuumadda oo ka hadlaya wasiiraddan Xukuumadda Siilaanyo ee safarka dibada Xayiraadda laga saaray balse warar xaqiiqo ah oo Wargeyska Foore soo gaadhay ayaa iftiimiyay in laga shaki qabo in Xubno Xukuumadda hore ka tirsani oo loo tirinayo inay ku kaceen Musuq maasuqa ay isku dayaan inay fakadaan,waxaana soo baxaya warar sheegaya in Madaxweynaha Cusub nidar ku galay inuu xisaab cad kala wareegi doono Xukuumadda hore isagoo masuul kasta kala xisaabtami doona hayadda uu masuulka ka yahay inuu xisaab cad oo tifaftiran wareejiyo,waxaana aad loo hadal hayaa inuu Madaxweyne Muuse Biixi noqon noqon doono Madaxweynihii u horeeyay ee Somaliland soo mara ee Masuul Hayaddeed ama Wasiir xabsiga ugu taxabay Musuq maasuq iyo xatooyo xoolo umaddeed oo uu ay ku kaceen,waxaanay arintaasi wal wal wayn ku riday dhamaan golaha Xukuumadda Siilaanyo oo joog iyo jiifba diiday,sugina kari la mudada yar ee ka hadhay xil wareejinta Labada Madaxweyne. 